钦定古今图书集成/明伦汇编/闺媛典/第162卷 > 郭处易妻萧氏
## 钦定古今图书集成/明伦汇编/闺媛典/第162卷 > 郭处易妻萧氏

按《南康县志》：萧氏，廪生郭处易妻，州佐夔母也。易病
将死，与妻诀曰：“汝毋为二子自误，当善事后人。”萧啮
指泣曰：“此何言也？妾事君有年，乃不谅若此耶！”遂断
发，纳易怀曰：“苟有二心，如此发。”未几易亡，氏毁瘠辟
纑，画荻训子，数十年如一日。邑令申请奏旌，未报而
卒。